|  |
| --- |
| Description: Description: logo nepal sarkar.pngलिखु तामाकोशी गाउँपालिका**स्थानीय राजपत्र**खण्डः७ संख्याः७ मितिः २०८०\०३\२६भाग–२**लिखु तामाकोशी गाउँपालिका** |

|  |
| --- |
| **प्राविधिक शिक्षालय सञ्चालन तथा व्यवस्थापन कार्यविधि,२०८०** |

**प्रस्तावना:**सर्वसाधारण जनतालाई न्यूनतम शुल्कमा सहज रूपमा समयानुकुल नवीनतम् प्रविधिको ज्ञान र सिप प्रदान गरी आवश्यताअनुसारको दक्ष प्राविधिक जनशक्ति उत्पादन गर्दै स्थानीय आवश्यकता परिपूर्ति उद्यमशीलता प्रवर्द्धन तथा स्वरोजगारी सृजना र युवा जनशक्तिमा राष्ट्रिय तथा अन्तराष्ट्रिय माग अनुसारको प्रतिस्पर्धी क्षमता विकास गर्न कार्यविधि बनाई लागू गर्न वान्छनीय भएकाले,

**नेपालको संविधानको धारा २२६** तथा **स्थानीय सरकार संचालन ऐन, २०७४ को दफा १०२ ले दिएको अधिकार** र **गाउँ शिक्षा ऐन २०७७ को दफा ६२** ले दिएको अधिकार प्रयोग गरी लिखु तामाकोशी गाउँ कार्यपालिकाले यो **लिखु तामाकोशी गाउँपालिकाको प्राविधिक शिक्षालय सञ्चालन तथा व्यवस्थापन कार्यविधि, २०८०** जारी गरेको छ ।

## **परिच्छेद - १**

## **प्रारम्भिक**

१. **संक्षिप्‍त नाम र प्रारम्भ :** (१) यो कार्यविधिको नाम **“लिखु तामाकोशी गाउँपालिकाको प्राविधिक शिक्षालय सञ्चालन तथा व्यवस्थापन कार्यविधि, २०८०”** रहेको छ ।

क. यो कार्यविधि लिखु तामाकोशी गाउँपालिका क्षेत्रभर लागु हुनेछ ।

ख. यो कार्यविधि तुरुन्त प्रारम्भ हुनेछ ।

ग. यो कार्यविधि गाउँपालिका केन्द्र श्री झट्टेश्वर माध्यामिक विद्यालयमा प्राविधिक शिक्षालय स्थापना गर्ने र आवश्यकता अनुसार पालिका भित्र एवम् अन्य ठाउँमा पनि स्थापना गर्ने उद्देश्यले तयार गरिएको छ ।

**२. परिभाषा : विषय वा प्रसङ्गले अर्को अर्थ नलागेमा यस कार्यविधिमा -**

क. **“कार्यपालिका”** भन्नाले लिखु तामाकोशी गाउँ कार्यपालिकालाई सम्झनु पर्छ ।

ख. **“गाउँपालिका**” भन्नाले लिखु तामाकोशी गाउँपालिका सम्झनु पर्छ ।

ग. **“ प्राविधिक शिक्षालय”** भन्नाले सम्बन्धित निकायबाट कानून बमोजिमस्वीकृति लिई प्राविधिक धारको शिक्षा उपलब्ध गराउन गाउँपालिकाद्वारा स्थापना गरिने शैक्षिक संस्थालाई सम्झनु पर्छ

घ. **“प्राविधिक शिक्षा”** भन्नाले प्राविधिक शिक्षा तथा व्यवसायिक तालिम परिषद् (सिटीइभिटी) बाट सम्बन्धन लिई दिइने प्राविधिक शिक्षालाई सम्झनु पर्छु

ङ. **“प्राविधिक शिक्षालय संचालक समिति** ” भन्नाले कार्यविधिको दफा ३ बमोजिम गठित प्राविधिक शिक्षालय सञ्चालक समितिलाई सम्झनु पर्छ ।

च. **“प्राचार्य** ” भन्नाले प्राविधिक शिक्षालयको सम्पूर्ण शैक्षिक गतिविधिहरू सञ्चालन गर्ने शिक्षालय प्रमुखलाई सम्झनु पर्छ ।

छ. **“प्रशिक्षक** ” भन्नाले प्राविधिक शिक्षालयमा नियुक्ति भई कार्यरत शिक्षक

लाई सम्झनु पर्छ ।

## **परिच्छेद -२**

## **प्राविधिक शिक्षालय सञ्चालक समिति**

३. प्राविधिकशिक्षालय सञ्चालन तथा व्यवस्थापन गर्न गाउँपालिकामा देहाय वमोजिमको प्राविधिक शिक्षालय सञ्चालक समिति रहनेछः

(क)गाउँपालिका अध्यक्ष -संयोजक

(ख) प्रमुख प्रशासकीय अधिकृत वा अधिकृत स्तरको कर्मचारी – सदस्य

(ग) गाउँपालिका सामाजिक विकास समिति संयोजक – सदस्य

(घ) समितिले मनोनित गरेको विषय विज्ञ – सदस्य

(ङ) सम्बन्धित विद्यालय प्र.अ. – सदस्य

(ङ) प्राविधिक शिक्षालयको प्राचार्य – सदस्य–सचिव

४. **प्राविधिक शिक्षालय सञ्चालक समितिको काम कर्तव्य र अधिकारहरूः**

क. यस कार्यविधि र अन्य प्रचलित कानून बमोजिम गाउँपालिकाद्वारा स्थापना भई सञ्चालन गरिने प्राविधिक शिक्षालय सञ्चालनको आवश्यक समन्वय र निर्देशन गर्ने ।

ख. प्राविधिक शिक्षालयलाई प्रभावकारी रूपमा सञ्चालन गर्न आवश्यक नीति र योजनाहरू तर्जुमा गरी कार्यान्वयन गर्ने ।

ग. प्राविधिक शिक्षालय सञ्चालन तथा व्यवस्थापनको लागि आवश्यक पर्ने स्रोत साधनको उचित व्यवस्थापनका साथै सरोकारवाला निकायहरूसंग समन्वय गर्ने ।

घ.प्राविधिक शिक्षालयमा कार्यरत प्रशिक्षक तथा करर्मचारीहरूको तोकिएको न्यूनतम भन्दा अन्य सेवा सुविधा निर्धारण गर्न नीतिगत व्यवस्थापन गर्ने ।

ङ.प्राविधिक शिक्षालयमा कार्यरत प्रशिक्षक तथा करर्मचारीहरूको तोकिएको न्यूनतम भन्दा अन्य सेवा सुविधा निर्धारण गर्न नीतिगत व्यवस्थापन गर्ने ।

## **परिच्छेद -३**

## **प्रशिक्षक तथा कर्मचारी सम्बन्धी व्यवस्था**

५. लिखु तामाकोशीद्वारा स्थापना भई सञ्चालन गरिने प्राविधिक शिक्षालयमा देहायबमोजिम संगठन संरचना हाललाई निम्नानुसार हुने छ ।

|  |  |  |  |  |  |
| --- | --- | --- | --- | --- | --- |
| **क्र.स.** | **संरचना** | **दरबन्दी** | **तह/ श्रेणी** | **सेवा समूह** | **कैफियत** |
| १. | प्रशिक्षक/ प्राचार्य | १ | अधिकृत स्तर सातौं | कृषि/पशु सेवा |  |
| २. | प्रशिक्षक/ सहायक प्रशिक्षक | ५ | सहायक पाचौं स्तर / अधिकृत स्तर | कृषि/पशु |  |
| ३. | प्रशासन शाखा | १ | सहायकस्तर पाचौं | प्रशासन |  |
| ४. | आर्थिक प्रशासन शाखा | १ | सहायकस्तर पाचौं | प्रशासन/ लेखा |  |
| ५. | पुस्तकालय | १ | सहायकस्तर चौथो | विविध |  |
| ६. | कार्यालय सहयोगी  | १ |  |  |  |

## **परिच्छेद -४**

## **प्रशिक्षक तथा अन्य कर्मचारीहरूको पदपुर्ति र सेवा सुविधा सम्बन्धी व्यवस्था**

६. प्राचार्य, प्रशिक्षक, सहायक प्रशिक्षक र अन्य कर्मचारीहरूको पदपुर्ति, तलबभत्ता र अन्य सेवा सुविधा देहायबमोजिम हुने छ ।

 (१) सबै प्रशिक्षक र अन्य कर्मचारीहरूको पदपुर्ति हाललाई प्रचलित कानून बमोजिम करारसेवाद्वारा गरिने छ ।

(२) प्राचार्य छनौट गर्न प्राविधिक शिक्षालय सञ्चालक समितिले प्रचलित कानून बमोजिम कार्यविधि निर्माण गरी पदपूर्ति गर्न सक्ने छ ।

(३) प्रशिक्षक तथा अन्य कर्मचारीहरूको करार सेवा मार्फत पदपुर्तिको लागि देहायबमोजिम छनौट तथा सिफारिस समिति रहने छ ।

 (क) प्राविधिक शिक्षालयको प्राचार्य - संयोजक

 (ख) समितिले मनोनयन गरेको विषय विज्ञ - सदस्य

 (ग) गाउँपालिकाको अधिकृत स्तरको कर्मचारी - सदस्य

(४) प्राचार्य, प्रशिक्षक र अन्य कर्मचारीहरूको मासिक तलब तहगत रूपमा नेपाल सरकारले निर्धारण गरेबमोजिम हुने छ । प्रत्येक प्रशिक्षक र कर्मचारीहरूलाई वर्ष भरिमा एक पटक मासिक तलबस्केल बराबरको चाडपर्व खर्च उपलब्ध गराईने छ ।

(५) तलब भत्ता बाहेक अन्य शीर्षकको सुविधा सञ्चालक समितिको बैठकले तोके बमोजिम हुनेछ । अन्य सेवा सुविधा उपलब्ध गराउदा तलबस्केलको ५० प्रतिशतसम्म मात्र उपलब्ध गराइने छ ।

## **परिच्छेद -५**

## **विद्यार्थी भर्ना छनौट तथा अन्य व्वस्था**

७. प्राविधिक शिक्षालयमा विद्यार्थी भर्ना छनौट तथा अन्य व्यवस्था देहाय बमोजिम हुने छ ।

 (१) प्राविधिक शिक्षा तथा व्यवसायिक तालिम परिषद्ले निर्धारण गरेको प्रकृया पुरा गरी विद्यार्थीको भर्ना तथा छनौट गरिने छ ।

(२) कक्षा सञ्चालन र परीक्षा सम्बन्धी व्यवस्था राष्ट्रिय मापदण्ड अनुसार हुने छ । जसको लागि सिटिइभिटी, परीक्षा नियन्त्रण कार्यालय र अन्य सरोकारवाल निकायसंग समन्वय गरिने छ ।

## **परिच्छेद -५**

**प्राचार्यको काम कर्तव्य र अधिकार**

 ८. प्राविधिक शिक्षालयको प्राचार्यको काम कर्तव्य र अधिकार देहायबमोजिम हुने छ ।

(१) प्राविधिक शिक्षालयको

८. **प्रचलित कानुन लागू हुनेः** यस कार्यविधिमा भएको व्यवस्था प्रचलित कानुनसंग बाझिएमा प्रचलित कानुनमा भएको व्यवस्था लागू हुनेछ ।

९. **बचाउः** यस अघि भए गरेका छात्रवृत्ति वितरण समबन्धी कार्य यसै कार्यविधि बमोजिम भए गरेको मानिनेछ ।

७. **संसोधनः** यस कार्यविधिमा संसोधन गर्नुपर्ने भएमा शिक्षा समितिको सिफारिसमा कार्यपालिकाले आवश्यक संसोधन गर्न सक्ने छ ।

८. **प्रचलित कानुन लागू हुनेः** यस कार्यविधिमा भएको व्यवस्था प्रचलित कानुनसंग बाझिएमा प्रचलित कानुनमा भएको व्यवस्था लागू हुनेछ ।

९. **बचाउः** यस अघि भए गरेका छात्रवृत्ति वितरण समबन्धी कार्य यसै कार्यविधि बमोजिम भए गरेको मानिनेछ

६. **अनुगमनः** विद्यार्थीहरूलाई प्रदान गरिएको छात्रवृत्ति रकम प्राप्त गरे नगरेको सम्बन्धमा समितिले प्रत्यक्ष एवम् अप्रत्यक्ष रूपमा अनुगमन गर्न सक्ने छ ।

७. **संसोधनः** यस कार्यविधिमा संसोधन गर्नुपर्ने भएमा शिक्षा समितिको सिफारिसमा कार्यपालिकाले आवश्यक संसोधन गर्न सक्ने छ ।

८. **प्रचलित कानुन लागू हुनेः** यस कार्यविधिमा भएको व्यवस्था प्रचलित कानुनसंग बाझिएमा प्रचलित कानुनमा भएको व्यवस्था लागू हुनेछ ।

९. **बचाउः** यस अघि भए गरेका छात्रवृत्ति वितरण समबन्धी कार्य यसै कार्यविधि बमोजिम भए गरेको मानिनेछ ।

|  |
| --- |
| लिखु तामाकोशी गाउँपालिकाको बैठकवाट मिति २०८०/०३/२६ गते पारित यो कार्यविधि लिखु तामाकोशी गाउँ कार्यपालिकाको निर्णय वा आदेश र अधिकारपत्रको प्रमाणीकरण (कार्यविधि) नियमावली, २०७४ को नियम ३ को उपनियम ४ बमोजिम प्रमाणीकरण गर्दछु । (बिनोद कुमार अधिकारी)प्रमुख प्रशासकीय अधिकृतमिति २०८०/०३/२६ |